31996R0396
L 054/22
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 396/96 НА КОМИСИЯТА
от 4 март 1996 година
за изменение на Регламент (ЕО) № 2019/94 относно вноса на остатъци от производството на царевично нишесте от Съединените американски щати
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕИО) № 1766/92 на Съвета от 30 юни 1992 г. относно общата организация на пазара на зърнени култури (1), последно изменен с Регламент (ЕО) № 1863/95 (2), и по-специално член 9, параграф 2 от него,
като има предвид, че Регламент (ЕО) № 344/96 на Комисията от 26 февруари 1996 г. за изменение на Регламент (ЕИО) № 2658/87 на Съвета относно тарифната и статистическата номенклатура и относно Общата митническа тарифа (3) внася допълнителна бележка в глава 23, описваща някои смеси, чийто внос в Общността е освободен от мито; като има предвид, че за целта в позиция 2309 е създадена специална подпозиция;
като има предвид, че Регламент (ЕО) № 2019/94 на Комисията (4) установява специални правила, за да се гарантира съответствието на внасяния продукт с договорения митнически код; като има предвид, че въпросният продукт понастоящем е включен в нова подпозиция, въведена с Регламент (ЕО) № 344/96; като има предвид, че Регламент (ЕО) № 2019/94 следва съответно да се измени; като има предвид, че резултатът от това изменение не трябва да бъде в ущърб като цяло на ефективността на лицензиите, издадени преди влизането в сила на настоящия регламент по отношение описанието на продукта;
като има предвид, че мерките, предвидени в настоящия регламент, са в съответствие със становището на Управителния комитет по зърнени култури,
ПРИЕ СЛЕДНИЯ РЕГЛАМЕНТ:
Член 1
Регламент (ЕО) № 2019/94 се изменя, както следва:
1.
Код по КН „2303 10 19“, посочен в член 1, параграф 1 и член 2, се заменя с „2309 90 20“.
2.
В приложението „Certificate of Conformity“, издаден от американската добивна индустрия, се заменя с документа в приложението към настоящия регламент.
Член 2
Настоящият регламент влиза в сила на третия ден след публикуването му в Официалния вестник на Европейските общности.
Той се прилага от 8 септември 1994 г.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 4 март 1996 година.